Priekšlikums Padomes regula ar kuru no 2008. gada 1. jūlija koriģē iemaksu likmi Eiropas Kopienu ierēdņu un pārējo darbinieku pensiju shēmā {SEC(2008)2873} /* COM/2008/0787 galīgā redakcija */





[pic] | EIROPAS KOPIENU KOMISIJA | Briselē, 21.11.2008 COM(2008) 787 galīgā redakcija Priekšlikums PADOMES REGULA ar kuru no 2008. gada 1. jūlija koriģē iemaksu likmi Eiropas Kopienu ierēdņu un pārējo darbinieku pensiju shēmā {SEC(2008)2873} (iesniegusi Komisija) PASKAIDROJUMA RAKSTS PRIEKšLIKUMA KONTEKSTS Priekšlikuma pamatojums un mērķi Padomei katru gadu pēc Komisijas priekšlikuma jālemj par pensiju shēmas iemaksu likmes korekcijām, kuras stājas spēkā 1. jūlijā. | Vispārīgais konteksts Saskaņā ar Civildienesta noteikumu 83.a panta 4. punktu Komisijai katru gadu jāiesniedz Padomei piecu gadu perioda aktuārā novērtējuma atjaunināta versija atbilstīgi Civildienesta noteikumu XII pielikumam. Saskaņā ar Civildienesta noteikumu XII pielikuma 13. pantu Eurostat ir iesniedzis ziņojumu par šo novērtējumu, kurš nosaka pensiju shēmas aktuārā līdzsvara saglabāšanai nepieciešamo likmi. Saskaņā ar Civildienesta noteikumu XII pielikuma 12. pantu likmei, kas minēta Civildienesta noteikumu VIII pielikuma 4. un 8. pantā un ko izmanto saliktās procentu likmes aprēķināšanai, ir jābūt XII pielikuma 10. pantā minētajai faktiskajai likmei, un vajadzības gadījumā tā jāpārskata, ik pēc pieciem gadiem veicot aktuāro novērtējumu. | Spēkā esošie noteikumi priekšlikuma jomā Katru gadu ir jāiesniedz priekšlikums, lai koriģētu iemaksu likmi pensiju shēmā. | Atbilstība pārējiem ES politikas virzieniem un mērķiem Nepiemēro. | APSPRIEšANāS AR IEINTERESēTAJāM PERSONāM UN IETEKMES NOVēRTēJUMS Apspriešanās ar ieinteresētajām personām | 211 | Apspriešanās metodes, galvenās mērķnozares un vispārīgs respondentu raksturojums Priekšlikuma elementi ir saskaņoti ar personāla pārstāvjiem atbilstīgi spēkā esošajām procedūrām. | 212 | Atbilžu kopsavilkums un tas, kā tās ņemtas vērā Priekšlikumā ņemti vērā to personu atzinumi, ar kurām notikusi apspriešanās. | Ekspertu atzinumu pieprasīšana un to izmantošana | 229 | Neatkarīgu ekspertu atzinums nebija vajadzīgs. | 230 | Ietekmes novērtējums - Priekšlikums paredz atalgojuma un pensiju korekciju saskaņā ar spēkā esošajiem tiesību aktiem. - Spēkā esošie tiesību akti nepieļauj alternatīvu iespēju. | PRIEKšLIKUMA JURIDISKIE ASPEKTI Ierosināto pasākumu kopsavilkums Saskaņā ar Civildienesta noteikumu XII pielikumu Eurostat ir iesniedzis ziņojumu par pensiju shēmas aktuāro novērtējumu. No šā novērtējuma izriet, ka iemaksu likme, kas vajadzīga, lai nodrošinātu pensiju shēmas aktuāro līdzsvaru, ir 10,9 % no pamatalgas. Atbilstīgi Civildienesta noteikumu 83.a panta 4. punktam, ja konstatē, ka pastāv vismaz 0,25 procentu punktu atšķirība starp pašreiz piemēroto iemaksu likmi (10,25 %) un to likmi, kas nepieciešama, lai uzturētu aktuāro līdzsvaru (10,9 %), Padome saskaņā ar XII pielikumā noteikto kārtību apsver, vai likmi vajadzētu koriģēt. Saskaņā ar XII pielikuma 2. panta 1. punktu korekcijas rezultātā iemaksu likme nevar palielināties vai samazināties vairāk kā par vienu procentu punktu, salīdzinot ar iepriekšējā gada likmi. Tādēļ Komisija iesaka no 2008. gada 1. jūlija noteikt iemaksu likmi 10,9 % apmērā. Saskaņā ar XII pielikuma 12. pantu VIII pielikuma 4. un 8. pantā minētā likme, ko izmanto saliktās procentu likmes aprēķināšanai, ir jākoriģē līdz 3,1 %. | Juridiskais pamats Eiropas Kopienu Civildienesta noteikumi, jo īpaši to 83.a pants un XII pielikums. | Subsidiaritātes princips Priekšlikums attiecas uz jomu, kas ir Kopienas ekskluzīvā kompetencē. Tādējādi subsidiaritātes principu nepiemēro. | Proporcionalitātes princips Priekšlikums atbilst proporcionalitātes principam turpmāk minēto iemeslu dēļ. | - Civildienesta noteikumu 83.a pantā paredzēta Padomes regula. | - Priekšlikums finansiāli neietekmē izdevumus. Ietekme uz ieņēmumiem izriet tieši no Civildienesta noteikumos paredzētās korekcijas metodes piemērošanas. | Juridisko instrumentu izvēle | Ierosinātais instruments: regula. | Citi instrumenti būtu neatbilstīgi šāda iemesla dēļ. - Civildienesta noteikumu 83.a pantā paredzēta Padomes regula. | IETEKME UZ BUDžETU Pensiju shēmas iemaksu likmes koriģēšanas ietekme uz ieņēmumiem ir plašāk izklāstīta pievienotajā finanšu pārskatā. | Priekšlikums PADOMES REGULA, ar kuru no 2008. gada 1. jūlija koriģē iemaksu likmi Eiropas Kopienu ierēdņu un pārējo darbinieku pensiju shēmā EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Eiropas Kopienu Civildienesta noteikumus un Kopienu pārējo darbinieku nodarbināšanas kārtību, kas noteikti ar Regulu (EEK, Euratom, EOTK) Nr. 259/68, un jo īpaši Civildienesta noteikumu XII pielikuma 83.a pantu, ņemot vērā Komisijas priekšlikumu, tā kā: (1) Saskaņā ar Civildienesta noteikumu XII pielikuma 13. pantu Eurostat 2008. gada 1. septembrī iesniedza ziņojumu par 2008. gadā veikto pensiju shēmas aktuāro novērtējumu, kā rezultātā tiek atjaunināti attiecīgajā pielikumā minētie parametri. No šā novērtējuma izriet, ka iemaksu likme, kas vajadzīga, lai nodrošinātu pensiju shēmas aktuāro līdzsvaru, ir 10,9 % no pamatalgas. (2) Tāpēc, lai nodrošinātu Eiropas Kopienu ierēdņu un pārējo darbinieku pensiju shēmas aktuāro līdzsvaru, iemaksu likme ir jākoriģē līdz 10,9 % no pamatalgas. (3) Saskaņā ar Civildienesta noteikumu XII pielikuma 12. pantu likmei, ko izmanto saliktās procentu likmes aprēķināšanai, ir jābūt XII pielikuma 10. pantā minētajai faktiskajai likmei, un tāpēc tā ir jākoriģē, IR PIEŅĒMUSI ŠO REGULU. 1. pants No 2008. gada 1. jūlija Civildienesta noteikumu 83. panta 2. punktā minētā iemaksu likme ir 10,9 %. 2. pants No 2009. gada 1. janvāra likme, kas minēta VIII pielikuma 4. panta 1. punktā un 8. pantā un ko izmanto saliktās procentu likmes aprēķināšanai, ir 3,1 %. 3. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, […] Padomes vārdā ― priekšsēdētājs FINANŠU PĀRSKATS TIESĪBU AKTU PRIEKŠLIKUMIEM, KAS IETEKMĒ VIENĪGI BUDŽETA IEŅĒMUMUS 1. PRIEKŠLIKUMA NOSAUKUMS Priekšlikums Padomes Regulai, ar kuru no 2008. gada 1. jūlija koriģē iemaksu likmi Eiropas Kopienu ierēdņu un pārējo darbinieku pensiju shēmā 2. BUDŽETA POZĪCIJAS Nodaļa un pants: 400 Nodokļu ieņēmumi no ierēdņu un pārējo darbinieku algām Summa, kas attiecīgajā gadā (2008.) iekļauta budžetā: EUR 529,9 miljoni 410 Darbinieku iemaksas pensiju shēmā Summa, kas attiecīgajā gadā (2008.) iekļauta budžetā: EUR 350 miljoni 3. FINANSIĀLĀ IETEKME ( Priekšlikumam nav finansiālas ietekmes ( Priekšlikumam nav finansiālas ietekmes uz izdevumiem, taču ir finansiāla ietekme uz ieņēmumiem, un tā ir šāda: (miljonos EUR, viena zīme aiz komata) Budžeta pozīcija | Ieņēmumi[1] | 12 mēnešu periods no 01.07.2008. | 2008. g. | 400. pants | Ietekme uz pašu resursiem | -4,1 | -2,1 | 410. pants | Ietekme uz pašu resursiem | 19,6 | 9,8 | Stāvoklis pēc darbības | 2009. g. | 2010. g. | 2011. g. | 2012. g. | 2013. g. | 400. pants | -4,1 | -4,1 | -4,1 | -4,1 | -4,1 | 410. pants | 19,6 | 19,6 | 19,6 | 19,6 | 19,6 | 4. KRĀPŠANAS APKAROŠANAS PASĀKUMI 5. CITAS PIEZĪMES Aprēķināšanas metode: Pensiju iemaksa = jaunā iemaksa - īstenošana konkrētajā gadā.Jaunā iemaksa = īstenošana × jaunā likme / spēkā esošā likme Nodokļu samazinājuma rezultāts = 21 % no pensiju iemaksas palielinājuma [1] Norādītajām tradicionālo pašu resursu (lauksaimniecības nodokļi, cukura nodevas, muitas nodokļi) summām jābūt neto summām, t.i., bruto summām, no kurām atskaitīti 25 % iekasēšanas izmaksu.